Consiliul Local al Municipiului Timişoara


          Se aprobă,

Direcţia de Asistenţă Socială  Comunitară


          PRIMAR






                             GHEORGHE CIUHANDU

 Nr. 1211/25.04.2007

Referat

privind asigurarea fără plata unei contribuţii a serviciilor sociale furnizate de către Centrul de zi pentru copii cu dizabilităţi „Podul Lung”
În conformitate cu Ordonanţa nr. 68/2003 cu modificările şi completările ulterioare privind serviciile sociale este stabilită organizarea şi acordarea serviciilor cu caracter primar şi a celor cu caracter specializat, Centrul de zi pentru copii cu dizabilităţi “Podul Lung” este un serviciu social cu caracter primar care are drept scop prevenirea sau limitarea unor situaţii de dificultate ori vulnerabilitate, care pot duce la marginalizarea sau excluziunea socială. 

Centrul de zi « Podul Lung » a fost preluat în baza HCL nr. 298/27.06.2006, de către Direcţia de Asistenţă Socială Comunitară Timişoara, devenind din 01.08.2006 Centrul de zi pentru copii cu dizabilităţi « Podul Lung ».
Având în vedere cadrul normativ amintit, serviciul public de asistenţă socială organizat la nivel local are printre atribuţii  (articolele 50/4 punctele b, e şi f) : dezvoltarea  şi gestionarea serviciilor sociale primare în funcţie de nevoile locale, organizarea, finanţarea şi susţinerea serviciilor sociale cu caracter primar şi asigurarea administrării de competenţe şi a resurselor financiare necesare funcţionării serviciilor sociale organizate la nivel local.
De asemenea, în Ordinul nr. 25/2004 al Secretariatului de Stat al Autorităţii Naţionale pentru Protecţia Copilului şi Adopţie, pentru aprobarea Standardelor minime obligatorii privind centrele de zi pentru copii cu dizabilităţi, se specifică faptul că misiunea centrelor de zi pentru copii cu dizabilităţi este de a preveni abandonul şi instituţionalizarea copiilor, prin organizarea pe timpul zilei a unor activităţi de îngrijire, educaţie, abilitare-reabilitare, recreere-socializare, consiliere, dezvoltare a deprinderilor de viaţă independentă, orientare şcolară şi profesională etc. pentru copii, cât şi a unor activităţi de sprijin, consiliere, educare etc. pentru părinţi sau reprezentanţii legali, precum şi pentru alte persoane care au în îngrijire copii.
Luând în considerare prevederile art.40 şi 41 din  Legea nr.47/2006 privind sistemul naţional de asistenţă socială propunem asigurarea fără plata unei contribuţii a serviciilor sociale furnizate de către Centrul de zi pentru copii cu dizabilităţi „Podul Lung” pentru un număr maxim de 87 copii cu dizabilităţi.

Consilier juridic,

